# Alan Cox

### De Viquipèdia

Alan Cox

Alan Cox (Solihull, Gal·les, 29 de juliol del 1968) és un programador molt involucrat en el desenvolupament del nucli Linux des dels seus inicis el 1991.

Mentre estava contractat al campus de la Universitat de Gal·les, Swansea, va instal·lar una de les primeres versions de Linux a una de les màquines de la universitat. Aquesta va ser una de les primeres instal·lacions de Linux en una xarxa gran, i gràcies a això es van poder detectar moltes errades en la part de codi corresponent a la xarxa. Cox va arreglar moltes d'aquestes errades i va reescriure molts dels subsistemes de la part de xarxes. Va acabar sent un dels principals desenvolupadors i mantenidors del nucli.

Ha mantingut una branca vella del nucli (2.2.x), i les seves propies versions de la branca (2.4.x) (les quals acaben amb "ac" de Alan Cox, per exemple 2.4.13-ac1). Aquesta branca és molt estable i conté molts pegats que entraven directament als nuclis de les distribucions de GNU/Linux. Una vegada va ser anomenat el segon de bord després de Linus Torvalds. Els seus llargs i amigables comentaris a la llista de correu del nucli han guiat a molts programadors.

Actualment treballa per Red Hat i viu a Swansea, Gal·les, amb la seva muller Telsa Gwynne.

Alan Cox al Linuxworld 2000

Dedica unes deu hores diaries a la programació. La seva dona manté una web, sobre les seves vides personals, anomenada "the other side of the story".

Va ser el principal desenvolupador de AberMUD, que va escriure quan era un estudiant a la Universitat de Gal·les, Aberystwyth.

És un gran defensor del programari lliure i també un representat del moviment en contra de les patents de programari. Afirma que no visitarà mai Estats Units per por a ser tencat després de l'arrest de Dmitry Sklyarov per les violacions de copyright.

Alan Cox va rebre un premi de la Free Software Foundation a l'any 2003 a la conferència FOSDEM de Brussel·les.

## [edita] Enllaços externs

- Diari d'Alan Cox en gal·lès.
- Diari de Telsa
- Entrevista a Alan Cox, 15 de juny de 2002 (anglès)
- La seva pàgina a la Viquipèdia anglesa

Obtingut de "http://ca.wikipedia.org../../../a/l/a/Alan_Cox_e02c.html"

Categories: Defensors del programari lliure | Gal·lesos | Informàtics

##### Views

- Article
- Discussió
- Revisió actual

##### Cerca

##### En altres llengües

- Česky
- Deutsch
- English
- Español
- Français
- Magyar
- Italiano
- Polski
- Português